
Evropski parlament,
–	ob upoštevanju predloga Komisije Evropskemu parlamentu in Svetu (COM(2021)0281),
–	ob upoštevanju člena 294(2) in člena 114 Pogodbe o delovanju Evropske unije, na podlagi katerih je Komisija podala predlog Parlamentu (C9‑0200/2021),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Evropskega ekonomsko-socialnega odbora z dne 20. oktobra 2021[footnoteRef:1], [1:  	UL C 105, 4.3.2022, str. 81.] 

–	ob upoštevanju mnenja Odbora regij z dne 13. oktobra 2021[footnoteRef:2], [2:  	UL C 61, 4.2.2022, str. 42.] 

–	ob upoštevanju začasnega dogovora, ki ga je odobril pristojni odbor na podlagi člena 74(4) Poslovnika, in zaveze predstavnika Sveta v pismu z dne 6. decembra 2023, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju mnenj Odbora za notranji trg in varstvo potrošnikov, Odbora za pravne zadeve ter Odbora za državljanske svoboščine, pravosodje in notranje zadeve,
–	ob upoštevanju poročila Odbora za industrijo, raziskave in energetiko (A9-0038/2023),
1.	sprejme stališče v prvi obravnavi, kakor je določeno v nadaljevanju;
2.	se seznanja z izjavama Komisije, priloženima tej resoluciji;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

Stališče Evropskega parlamenta, sprejeto v prvi obravnavi 29. februarja 2024 z namenom sprejetja Uredbe (EU) 2024/... Evropskega parlamenta in Sveta o spremembi Uredbe (EU) št. 910/2014 v zvezi z vzpostavitvijo evropskega okvira za digitalno identiteto
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2024/1183.)


PRILOGA K ZAKONODAJNI RESOLUCIJI
[bookmark: _GoBack]Izjava Komisije o členu 45 ob sprejetju Uredbe (EU) 2024/1183[footnoteRef:3] [3:  	UL L, 2024/1183, 30.4.2024, ELI: http://data.europa.eu/eli/reg/2024/1183/oj.] 

Komisija pozdravlja doseženi sporazum, ki po njenem mnenju pojasnjuje, da morajo spletni brskalniki zagotoviti podporo in interoperabilnost kvalificiranih potrdil za avtentikacijo spletišč izključno za prikaz podatkov o identiteti lastnika spletišča na uporabniku prijazen način. Razume, da ta obveznost ne bo vplivala na metode, ki se uporabljajo za prikaz podatkov o identiteti.

Komisija pozdravlja doseženi sporazum, ki po njenem mnenju pojasnjuje, da zahteva glede tega, naj spletni brskalniki priznajo kvalificirana potrdila za avtentikacijo spletišč, ne omejuje njihove varnostne politike in da predlagani člen 45 spletnim brskalnikom prepušča, ali bodo ohranili in uporabljali lastne postopke in merila za vzdrževanje in ohranjanje zasebnosti spletnih komunikacij z uporabo šifriranja in drugih preizkušenih metod. Osnutek člena 45 razume tako, da ne nalaga obveznosti ali omejitev glede tega, kako spletni brskalniki vzpostavijo šifrirane povezave s spletišči ali avtentificirajo kriptografske ključe, ki se uporabljajo pri vzpostavljanju povezav.

Komisija sporoča, da bo v skladu s točko 28 Medinstitucionalnega sporazuma med Evropskim parlamentom, Svetom Evropske unije in Evropsko komisijo o boljši pripravi zakonodaje z dne 13. aprila 2016 izkoristila strokovne skupine, se posvetovala s ciljnimi deležniki in po potrebi odprla javna posvetovanja.

Izjava Komisije o neupoštevnosti ob sprejetju Uredbe (EU) 2024/1183[footnoteRef:4] [4:  	UL L, 2024/1183, 30.4.2024, ELI: http://data.europa.eu/eli/reg/2024/1183/oj.] 

Komisija pozdravlja doseženi sporazum, ki po njenem mnenju potrjuje, da ta uredba o spremembi ponudnikom denarnic ne dovoljuje obdelave osebnih podatkov v njej ali, ki izhajajo iz uporabe evropske denarnice za digitalno identiteto, za druge namene kot za zagotavljanje storitev denarnic. 

Komisija pozdravlja tudi vključitev koncepta neupoštevnosti v uvodno izjavo (11c) osnutka uredbe o spremembi, kar bi moralo ponudnikom denarnic preprečiti zbiranje in vpogled v podrobnosti o vsakodnevnih transakcijah uporabnikov. Meni, da ta pristop pomeni, da podatki ne bi smeli biti povezani med različnimi storitvami za namene sledenja ali spremljanja uporabnikov ali določanja, analiziranja in predvidevanja osebnega vedenja, interesov ali navad. 

Komisija tudi priznava, da lahko ponudniki evropskih denarnic za digitalno identiteto z izrecno privolitvijo uporabnika in ob popolnem spoštovanju Uredbe (EU) 2016/679 dostopajo do nekaterih kategorij osebnih podatkov, na primer za zagotovitev kontinuitete pri zagotavljanju storitev denarnic ali za zaščito uporabnikov pred motnjami pri zagotavljanju storitev. Podatki bi morali biti omejeni na potrebe vsakokratnega izrecnega namena.

